ddrg/super_eurlex huggingface dataset:
A.

arvestades, et 2012. aasta veebruari algul avas Hollandi Vabaduspartei (PVV) internetis vihjeliini „Meldpunt Midden en Oost Europeanen”, milles kutsutakse inimesi üles esitama kaebusi, mis on põhjustatud Kesk- ja Ida-Euroopast, eriti Poolast, Rumeeniast ja Bulgaariast pärit tööjõu massilisest sisserändest; arvestades, et inimestelt küsitakse eelkõige, kas neil on tekkinud probleeme seoses antisotsiaalse käitumisega ja kas nad on kaotanud oma töökoha mõnele mainitud riigi kodanikule;
41.

nõuab diskrimineerimisevastase poliitika tugevdamist ja tulemuslikku rakendamist, sealhulgas suuremaid pingutusi naiste ja laste ning puudega inimeste õiguste kaitseks; tunnustab parlamendi naisteklubi aktiivset ja tulemuslikku tegevust, kuid on mures, et naiste osalus kohaliku tasandi poliitikaelus on ikka veel vähene; on seisukohal, et tuleks edendada ja rakendada haridusprogramme, mille eesmärk on kaasata naisi kodanikuühiskonna ja poliitilisse tegevusse; nõuab, et jätkataks jõupingutusi selle nimel, et puudega inimesed saaksid elada ka väljaspool hooldusasutusi; tunneb heameelt, et riigi parlament ratifitseeris 7. detsembril 2011 ÜRO puuetega inimeste õiguste konventsiooni;
D.

arvestades, et ELi investeeringud Argentinas on kaitstud liikmesriikide investeeringuid käsitlevate kahepoolsete lepingutega, kui need on olemas, ja arvestades, et praegu on kehtivad lepingud Argentinaga 18 ELi liikmesriigil;
19.

juhib tähelepanu asjaolule, et kõrghariduse ajakohastamisel on väga olulisel kohal rahastamine peamiselt riiklikest vahenditest, kuid ka erasektori vahenditest; toonitab, et Euroopa kõrgharidusse investeerimine on praeguse majanduskriisi ületamiseks äärmiselt tähtis; kutsub liikmesriike ja kõrgharidusasutusi üles töötama välja uuenduslikke rahastamismehhanisme ning arendama stipendiumi- ja toetusprogramme kõrgharidusasutustele ning töötama välja uuenduslikke rahastamismeetodeid, et aidata kaasa kõrgharidusasutuste paremale toimimisele, täiendama rahastamist riiklikest vahenditest, ilma et suurendataks survet leibkondadele, ning teha kõrgharidus kõikidele kättesaadavaks; peab kahetsusväärseks asjaolu, et mitmes liikmesriigis on hariduses tehtud olulisi eelarvekärpeid ning tõstetud jätkuvalt õppemakse, mis suurendab oluliselt majanduslikult ebakindlas olukorras olevate üliõpilaste arvu,
33.

on seisukohal, et suhtumine Hiina tegutsemisse arenguriikides kui kõlvatusse konkurentsi ning sellele vastuseisuga reageerimine on kontraproduktiivne eelkõige arenguriikide endi jaoks; rõhutab, et ELi ettevõtjad ja osalejad, kes püüavad arenguriikidega kaubandus-ja majandussuhetes Hiinaga konkureerida, peaksid arenguriikide ning laiaulatuslikuma ülemaailmse konkurentsi ja majanduskasvu huvides töötama selle nimel, et tagada pikaajalise jätkusuutlikkuse ja kasu seisukohalt kõige rohkem huvi äratavad pakkumised, sealhulgas keskkonnaalaste, sotsiaalsete, inimõigustega seotud ja valitsemisalaste aspektide osas;
A.

arvestades, et Aserbaidžaan osaleb aktiivselt Euroopa naabruspoliitikas ja idapartnerluses ning on kohustunud järgima demokraatiat, inimõigusi ja õigusriigi põhimõtteid, mis on nende kahe algatuse kesksed väärtused; arvestades, et sellele vaatamata ja hoolimata Euroopa naabruspoliitika tegevuskavas sisalduvatest kohustustest on inimõiguste üldine olukord Aserbaidžaanis viimaste aastate vältel pidevalt halvenenud: see avaldub valitsusväliste organisatsioonide ja sõltumatu meedia üha surema surve alla seadmises ja hirmutamises, mistõttu opositsiooni esindajaid, inimõiguslasi, noori ja sotsiaalvõrgustike aktiviste on vallanud üldine hirm ning ajakirjanikud on sunnitud enesetsensuurile;
16.

toonitab, et riiklikud ja rahvusvahelised kohtud on järjekindlalt kinnitanud, et avaliku moraali kaalutlused ei õigusta eristavat kohtlemist, sh ka sõnavabaduse puhul; juhib tähelepanu asjaolule, et enamikus Euroopa riikides, kus sellised õigusaktid puuduvad, on arenenud, mitmekesine ja vastastikusel austusel põhinev ühiskond;
3.

rõhutab, et seoses sellega ei piisa viidetest abstraktsetele mõistetele või sümboolsele mõjule, vaid iga uue kriminaalmateriaalõiguse sätte vastuvõtmise vajalikkust tuleb tõestada tarvilike tõenditega, mis näitavad selgelt, et: — kriminaalõiguse säte on keskendunud ühiskonnale, üksikisikutele või inimrühmale olulist varalist või mittevaralist kahju tekitavale teguviisile; — sellise teguviisi käsitlemiseks ei ole võimalik kasutada teisi, vähem otsustavaid meetmeid; — asjaomane kuritegu on eriti raske ning sellel on rahvusvaheline mõõde või see avaldab otsest negatiivset mõju liidu poliitika tõhusale rakendamisele valdkonnas, mille suhtes on kohaldatud ühtlustamismeetmeid; — on vaja võidelda asjaomase kriminaalkuriteo vastu ühiselt, st et ühisel ELi lähenemisviisil on täiendav praktiline väärtus, võttes muu hulgas arvesse seda, kui laialt levinud ja sagedane on see kuritegu liikmesriikides; — kooskõlas ELi põhiõiguste harta artikli 49 lõikega 3 ei ole kavandatavate karistuste raskusaste kuriteo suhtes ebaproportsionaalne;
36.

kutsub komisjoni üles andma aru sellest, kui teostatav on saata komisjoni töötajad iga liikmesriigi ühtsetesse kontaktpunktidesse; on seisukohal, et see võiks olla lahendus personaliprobleemile, mida SOLVIT mitme liikmesriigi ametiasutuses on tuvastanud; kutsub komisjoni üles kaaluma, kui teostatav on SOLVITile konkreetse õigusliku aluse andmine;
19.

tunneb heameelt Türgi valitsuse algatuste üle korraldada ümber varjupaikade süsteem, konsulteerides kõigi sidusrühmadega; arvestades, et naiste staatuse peadirektoraadi andmetel on vägivallaohvritest naistele mõeldud varjupaiku 81, mis on siiski väga vähe ega vasta ligikaudu 70-miljonilise rahvaarvu vajadusele; kutsub Türgi valitsust üles looma ühtlaselt üle kogu riigi piisaval arvul varjupaiku, nagu nähakse ette Euroopa Nõukogu 11. mai 2011. aasta konventsioonile naistevastase ja perevägivalla ennetamiseks ning vähendamiseks, täites sellega omavalitsuste seaduses endale seatud eesmärgi, ning rajama igasse vähemalt 50 000 elanikuga omavalitsusüksusesse varjupaik; märgib, et varjupaigad peavad jaotuma üle kogu maa ning linna- ja maapiirkondades õiges vahekorras; rõhutab, kui tähtis on võtta kasutusele mehhanismid, et suurendada olemasolevate varjupaikade turvalisust ja suutlikkust ning järelevalvet nende üle ja määrata rikkumiste korral karistusi, palgata hea koolitusega ja hästi tasustatud sotsiaaltöötajaid ning tagada varjupaikades olevate naiste piisav võimekus täiendkoolituse kursuste ja muude teenuste abil, et need naised saaksid rajada endale ja oma lastele alused uueks eluks; rõhutab, et ohvrite turvalisuse nimel on oluline nende varjupaikade asukohta mitte avaldada;
G.

arvestades, et viimasel paaril aastal on Venezuela mitmel puhul kritiseerinud IACHRi ja Ameerika Inimõiguste Kohut ning on korduvalt ähvardanud välja astuda, väites et IACHR on erapoolik ning kohaldab topeltstandardeid; arvestades, et esimest korda on Venezuela astunud tõsiseid samme väljaastumise suunas; arvestades, et alates 2002. aastast on Venezuela lükanud tagasi kõik IACHRi taotlused riiki külastada;
30.

märgib, et vaatamata olemasolevatele õigusaktidele on tarbijatel reisimisel endiselt sageli raskusi ning nad on sageli haavatavas olukorras, eriti reisi tühistamise või hilinemise korral, ja et need raskused on veelgi suuremad, kui tarbija on puudega; kutsub komisjoni ja liikmesriike üles võtma vajalikke meetmeid selleks, et tagada parem teavitamine ja juurdepääs vaidluste lahendamise menetlustele seoses muu hulgas reisijate õiguste ja hindade läbipaistvusega; palub komisjonil reisijate õigusi käsitlevate ELi õigusaktide kavandatud läbivaatamisel võtta arvesse haavatavate tarbijate, eriti piiratud liikumisvõimega ja puudega isikute olukorda ning kohandada hüvitamise tasemeid, kriteeriume ja mehhanisme, tagades samal ajal, et praeguseid tasemeid ei vähendata;
P.

arvestades, et 2012. aasta mais teeb Euroopa Komisjon ettepaneku 2012. aastaks mõeldud riigipõhiste majandus- ja tööhõivepoliitika alaste soovituste kohta, kuid samas märgib ta oma teatises „Noortele pakutavate võimaluste algatus”, et liikmesriigid – eelkõige need liikmesriigid, kus noorte töötuse näitajad on kõrgeimad – peaksid ilma eelnimetatud soovitusi ära ootamata asuma aktiivselt tegutsema, et vältida noorte kooli poolelijätmist, arendada välja tööturul vajaminevaid oskusi, toetada noorte esimest töökogemust ja töö käigus saadavat koolitust ning muuta (esimese) töökoha saamine kergemaks;
B.

arvestades, et püsivalt suure palgaerinevuse põhjused on komplekssed, neid on palju ja nad on sageli üksteisega seotud ning hõlmavad palju laiemat teemaderingi kui võrdse või võrdväärse töö eest võrdse tasu maksmise küsimus; arvestades, et need põhjused hõlmavad otsest ja kaudset diskrimineerimist ning sotsiaalseid ja majanduslikke tegureid, nagu kutsealane ja tugevalt horisontaalne ja vertikaalne segregatsioon tööturul, naiste töö madalam väärtustamine, ebavõrdsus töö- ja eraelu ühitamisel ning traditsioonid ja stereotüpiseerimine, eriti haridusteel, erialavaldkonna juurdepääsul erinevatele ametitele ja elukutsetele ja seeläbi professionaalsele karjäärile, eriti tütarlaste ja naiste jaoks, suunates neid tüüpiliste naiste elukutsete juurde, mis on halvemini tasustatud; arvestades, et eksperdianalüüsi kohaselt põhjustab umbes pool palgalõhest otsene ja kaudne diskrimineerimine;
B.

arvestades, et suur osa elanikkonnast nälgib ning et 2009. aasta septembris teatas maailma toiduabi programm, et kolmandik Põhja-Korea naistest ja lastest kannatab alatoitluse all;
62.

kordab, kui olulised on sidusad, mõõdetavad, selged ja kontrollitavad valdkondlikud eesmärgid, sealhulgas üldeesmärk, et viia ellu tegevuskava vahe-eesmärgid ja visioon; tunnistab siiski teema keerukust ja sellest tulenevat vajadust tugeva teadusliku aluse järele; palub komisjoni, et ta esitaks eelneva põhjal konkreetse ettepaneku nimetatud eesmärkide kohta ELile ja liikmesriikidele hiljemalt aasta jooksul asjaomaste näitajate vastuvõtmisest, ning tagaks, et kõik ELi poliitikavaldkonnad on seatud eesmärkidega kooskõlas; on arvamusel, et tegevuskavas sisalduvaid vahe-eesmärke tuleks pidada eesmärkideks, kuni püstitatakse üksikasjalikumad eesmärgid; kutsub liikmesriike üles lisama vastavad eesmärgid oma ressursitõhususe strateegiatesse;
F.

arvestades, et Šveits on võtnud arvukalt isikute vaba liikumist käsitlevat lepingut täiendavaid nn tugimeetmeid, mis võivad takistada ELi ettevõtjatel, eelkõige väikestel ja keskmise suurusega ettevõtjatel Šveitsis teenuseid osutamast, ning arvestades, et Euroopa Kohtu kohtupraktika kohaselt on paljud nendest tugimeetmetest kohaldatavad ainult sel juhul, kui need on proportsionaalsed kaitsega, mille nad üldsusele annavad ja mida teenuseosutaja päritoluriigi õiguses ei ole juba ette nähtud;
11.

võtab teadmiseks, et on määratletud viis põhivaldkonda, milles on ELi ja liikmesriikide tasandil kavandatud erinevaid konkreetseid meetmeid; on seisukohal, et need eesmärgid ei ole ammendavad ning prioriteetide järjekord võinuks olla paremini struktureeritud; rõhutab, et terrorismi ja organiseeritud kuritegevuse vastane võitlus on sisejulgeoleku strateegias peamine prioriteet ja peab selleks jääma; on arvamusel, et käsitleda tuleb ka inimtegevusest tingitud õnnetustele ja loodusõnnetustele, sealhulgas kriitilise tähtsusega infrastruktuuri tõrgetele, vastupanu võime teemat; märgib siiski, et ei näi olevat täielikult põhjendatud või asjakohane võtta sisejulgeoleku strateegia raames meetmeid intellektuaalomandiõiguse jõustamise valdkonnas – teema, mille üle toimub eraldi põhjalik arutelu;
16.

väljendades lootust, et Euroopa 2012. aasta meistrivõistlused jalgpallis Ukrainas ja Poolas on edukad, kutsub neid Euroopa poliitikuid, kes soovivad Euroopa jalgpallimeistrivõistluste mängudel Ukrainas osaleda, üles avalikult selgitama, et nad on teadlikud riigis valitsevast poliitilisest olukorrast, ja otsima võimalusi külastada poliitilistel põhjustel kinnipeetavaid vange, või osalema mängudel eraisikuna ja mitte VIPina;
J.

arvestades, et julgeoleku- ja sõjaline olukord Somaalias on ikka veel ohtlik ja ettearvamatu; arvestades, et Aafrika Liidu missioonil AMISOM on õnnestunud tõrjuda tagasi islamistide relvastatud rühmitus Al Shabaab ja ta paigutas alles hiljuti 100 sõdurit Baidoasse; arvestades, et Kenya sekkus hiljuti Somaalia lõuna- ja keskosas sõjaliselt, kuid ei suutnud Al Shabaabi lõplikult lüüa; arvestades, et Etioopia riiklikud kaitsejõud sekkusid 2012. aasta veebruaris Hiraani piirkonnas ja Bay piirkonnas; arvestades, et Human Rights Watch on avalikustanud Somaalia üleminekuvalitsusele lojaalsete Etioopia jõudude ja relvastatud rühmituste poolt tsiviilisikute vastu toime pandud inimõiguste rikkumised, piinamised, meelevaldsed kinnipidamise, kiirkorras hukkamised ja ebaseaduslikud kättemaksuründed; arvestades, et sanktsioonide järelevalvega tegelev ÜRO rühm on naaberriiki Eritread süüdistanud Al Shabaabile relvade, väljaõppe ja rahalise abi andmises ning seega ÜRO relvaembargo rikkumises;
38.

tunnustab EIP rolli Vahemere lõunapiirkonna VKEde aitamises Euroopa – Vahemere piirkonna investeerimis- ja partnerlusrahastu kaudu; tunneb heameelt otsuse üle suurendada EIP selle piirkonnaga seotud tegevuste ülemmäära 1 miljardi euro võrra, mis tähendab, et järgmise kolme aasta jooksul on piirkonnas EIP rahastatavaid operatsioone kokku 6 miljardi euro väärtuses; kinnitab veel kord, et EIP peaks oma investeerimisprojekte suunama just VKEde ja infrastruktuuriprojektide, eriti energiainfrastruktuuride arendamisse, arvestades selle piirkonna potentsiaali ja abi, mida EL võib talle anda energiapotentsiaali arendamiseks ja ärakasutamiseks; on seisukohal, et EIP peab suurendama oma haldussuutlikkust, et kontrollida oma vahendavaid partnerpanku, mis annavad ELi välistegevuse eesmärkide täitmiseks globaalseid laene, ning et anda avalikkusele oma tegevuse kohta aru;
1.

rõhutab, et kuna 94 % eelarveassigneeringutest on ette nähtud selleks, et soodustada majanduskasvu ja töökohtade loomist ning toetada liidu ülemaailmset rolli, on ELi eelarve puhul tegemist suure finantsvõimendusega investeerimiseelarvega; rõhutab, et kuigi ELi eelarve suurus on piiratud - see moodustab avaliku sektori kulutustest liidus ainult 2 % -, koondab ELi eelarve rahalisi vahendeid, aitab protsesse kiirendada, annab mastaabisäästu ning avaldab piiriülest mõju selleks, et saavutada ühiselt kokku lepitud ELi poliitilised eesmärgid; on kindlalt veendunud, et ELi eelarve on väga võimas vahend, mille abil suurendada Euroopa jaoks väärtuslikke strateegilisi investeeringuid ja juhtida Euroopa majandus tagasi õigele teele, st tagada majanduskasv ja tööhõive ning edendada ühtlasi kogu liidus majanduslikku ja sotsiaalset ühtekuuluvust; rõhutab seetõttu, et samal ajal, kui liikmesriikide eelarvete suhtes kohaldatakse konsolideerimismeetmeid, peab ELi eelarve täitma strateegilist rolli;
C.

arvestades, et avalikkuse kaasamine on demokraatliku valitsemistava keskne komponent, arvestades, et hästi läbimõeldud ja edastatud avalikud konsultatsioonid on üks peamisi vahendeid ELi läbipaistvuspoliitika realiseerimiseks ning arvestades, et siiani ei ole nende potentsiaali kodanike ja ELi vahelise suhtlus- ja teabelõhe ületamiseks täiel määral ära kasutatud;
D.

arvestades, et Esmail Enog oli kolmas tunnistaja, kes on pärast kohtuprotsessi algust 2010. aastal tapetud, samas on teateid selle kohta, et teiste tunnistajate sugulasi on rünnatud, ähvardatud, ahistatud ning neile on pakutud pistist;
46.

on seisukohal, et eurooplased ei ole ühtse turu täielikku potentsiaali veel ära kasutanud paljudes valdkondades, sealhulgas isikute ja töötajate vaba liikumine, ja et vaja on mõjusaid algatusi, eelkõige tulemusliku töötajate liikuvuse tagamiseks Euroopas, eelkõige sotsiaaltagatiste ja pensioniõiguste ülekantavuse tagamisega;
21.

rõhutab, et riikliku tööõiguse rakendamise ja muu hulgas range tööjärelevalve seisukohalt on oluline hea, õiglane ja läbipaistev halduskord ja õiguslik menetluskord, samuti rahvusvahelised inimõiguste standardid kooskõlas rahvusvaheliste kohustustega; on veendunud, et hea, õiglane ja läbipaistev halduskord ja õiguslik menetluskord on vajalik ka tagamaks, et põhjendamatult ei piirataks suhtlust või sõnavabadust, mis on väga tähtsad selleks, et anda kodanikele võimalus organiseeruda;
11.

nõuab, et relvakaubanduslepingus tuletataks osalisriikidele meelde, et kõigi otsuste puhul, mis käsitlevad relvade üleandmist, tuleks täielikult järgida oma rahvusvahelisi kohustusi, eelkõige seoses inimõigusi käsitleva rahvusvahelise õiguse ja rahvusvahelise humanitaarõigusega, ning et need otsused peaksid olema kooskõlas ÜRO põhikirjaga, sh piirkondlike organisatsioonide ja ÜRO Julgeolekunõukogu sanktsioonide ja relvaembargodega; on seisukohal, et osalisriigid ei tohiks relvi üle anda riikidele, kus on tõsine oht, et relvi võidakse kasutada selleks, et toime panna või soodustada tõsiseid rikkumisi seoses inimõigusi käsitleva rahvusvahelise õiguse ja rahvusvahelise humanitaarõigusega, kaasa arvatud genotsiid, inimsusevastased kuriteod ja sõjakuriteod;
E.

arvestades, et ECOWASi soosingul on sõjaväejuhid ja teatavad opositsiooniparteid kokku leppinud rahvusliku üleminekunõukogu ja üleminekuvalitsuse moodustamises, ilma et riigi seaduslikud poliitilised institutsioonid oleksid selleks vabatahtlikult nõusoleku andnud;
26.

kutsub liikmesriike, komisjoni ja nõukogu üles kasutama tihedas koostöös sotsiaalpartneritega igat võimalust selle tagamiseks, et iga noor ELi kodanik saaks alustada tööd või koolitust pärast maksimaalselt neljakuulist töötust, rakendades selleks Euroopa noortegarantiid; on seisukohal, et liikmesriigid peaksid muutma noortegarantii õiguslikult jõustatavaks, selleks et parandada tulemuslikult selliste noorte olukorda, kes ei tööta, ei õpi ega saa koolitust, ja lahendada järk-järgult ELi noorte töötuse probleem; toonitab, et noortegarantii vajab konkreetset Euroopa rahalist toetust, eriti nendes liikmesriikides, kus noorte töötuse määr on kõrgeim;
32.

on arvamusel, et seitsmes keskkonnaalane tegevusprogramm peaks tagama jäätmetealaste õigusaktide täieliku rakendamise ja eelkõige jäätmekäitluse hierarhia järgimise, tagades samas sidususe ELi muude poliitikavaldkondadega; on seisukohal, et selles tuleks seada ambitsioonikamad vältimise, korduvkasutuse ja ringlussevõtu eesmärgid, sealhulgas jäätmete tekke netovähendamine, ringlussevõtuks või kompostimiseks sobivate jäätmete põletamata jätmine vastavalt jäätmete raamdirektiivis toodud hierarhiale, samuti liigiti kogutud jäätmete range prügilatesse ladestamise keeld ning valdkondlikud ressursitõhususe eesmärgid ja protsesside tõhususe võrdlusalused; tuletab meelde, et jäätmed on samuti ressurss ja neid on sageli võimalik ka taaskasutada, millisel juhul on võimalik tagada tõhus ressursikasutus; kutsub komisjoni üles uurima, kuidas parandada tarbekaupadest tekkinud jäätmete kogumise tõhusust laiendatud tootjavastutuse põhimõtte rakendamise laiendamise kaudu ning jäätmete taaskasutamist, kogumist ja ringlussevõtmist reguleerivate suuniste abil; rõhutab, et on vaja investeerida toorainete ja haruldaste muldmetallide ringlussevõttu, sest haruldaste muldmetallide kaevandamine, töötlemine ja ringlussevõtt võivad avaldada keskkonnale tõsist mõju, kui seda ei tehta nõuetekohaselt;
78.

rõhutab, et e-valitsuse tegevuskava 2011–2015 on ainulaadne võimalus, et ajakohastada Euroopa ja riigi tasandi haldusasutused ja vähendada nende kulusid, ning et see võimaldab nendel asutustel kasutada täielikult ära Euroopa edasise integreerumise potentsiaali, edendada majanduskasvu, innovatsiooni, kodanike liikuvust, ettevõtjate, eeskätt VKEde ärivõimalusi ja üldsuse osalemist poliitika kujundamises; rõhutab avaliku ja erasektori partnerluse tähtsust ja erasektori osa innovaatiliste lahenduste, rakenduste ja teenuste tagamisel ELi koostalitlusvõimelise e-valitsuse infrastruktuuri arendamiseks ja olemasolevate ressursside suurendamiseks;
11.

palub liikmesriikidel võtta Euroopa Liidu toimimise lepingu artikli 65 kohaselt, tihedas koostöös komisjoniga ja suheldes EKPga meetmeid, et hoida ära riigisiseste õigusaktide rikkumisi eelkõige maksustamise valdkonnas; märgib, et see on eriti oluline seoses liikmesriikidega, kes on suurtes raskustes või kellel on oht sattuda suurtesse raskustesse seoses nende finantsstabiilsusega euroalas;
76.

kordab, et EL on ilma igasuguste mööndusteta surmanuhtluse vastu ning kutsub ELi üles jätkama koostöö ja diplomaatia kasutamist surmanuhtluse kaotamiseks kõikvõimalikel foorumitel üle kogu maailma, lähtuvalt ELi suunistest surmanuhtluse kohta, ning kindlustama, et õigust õiglasele kohtupidamisele järgitaks täiel määral kõigi isikute puhul, kellele määratakse surmanuhtlus, ning et tunnistuste saamiseks ei kasutataks piinamist või muud väärkohtlemist; nõuab, et nendes riikides, kus kehtib ELi ja muude pingutustest hoolimata ikka veel surmanuhtlus, järgitaks süüdimõistetute põhilisi inimõigusi, mis hõlmavad vähemalt perekonna ja lähisugulaste täielikku juurdepääsu teabele nende olukorra kohta, austust keha vastu ning nõuetekohase matuse õigust; mõistab hukka Dzmitry Kanavalau ja Uladzislav Kavaliou hiljutise hukkamise Valgevenes ning rõhutab, et nende puhul ei järgitud eespool nimetatud põhiõigusi, kuna hukkamine toimus salaja perekonna teadmata ning surnukehasid välja ei antud, et need austusväärselt maha matta; tuletab meelde, et Euroopa Liit on peamine toetaja, kes aitab surmanuhtluse vastu võitlevaid kodanikuühiskonna organisatsioone; nõuab, et komisjon jätaks selle julma ja ebainimliku karistusviisi demokraatia ja inimõiguste Euroopa rahastamisvahendi prioriteetseks temaatiliseks valdkonnaks;
B.

arvestades, et ühtekuuluvuspoliitika peab olema kooskõlas strateegiaga „Euroopa 2020” ning et selles strateegias on ette nähtud korraldada poliitilisi algatusi, mille keskmes on arukas, jätkusuutlik ja kaasav majanduskasv, edendades kõrge tööhõivetasemega majandust, kus valitseb sotsiaalne ja territoriaalne ühtekuuluvus, ja selleks tuleb asjakohaselt käsitleda ääremaa mõõdet; arvestades, et äärepoolseimates piirkondades on lähtetingimused nende eesmärkide saavutamiseks raskemad kui teistes piirkondades ja et äärepoolseimad piirkonnad kavatsevad teha koostööd, et saavutada 2020. aastaks viis eesmärki tööhõive, uuendustegevuse, hariduse, sotsiaalse kaasamise, kliima ja energia alal, ning arvestades, et vajadus suunata strateegia „Euroopa 2020” eesmärgid nende piirkondade potentsiaali kasutamisele ja tipptasemel sektorite majanduskasvule ei tähenda, et nendes piirkondades esinevad struktuurilised takistused ja traditsiooniliste sektorite rolli arengubaasina võib tähelepanuta jätta;
39.

märgib, et keskkonnamuutuse mõju rändele ja ümberasumisele suureneb tulevikus ning et ÜRO pagulaste ülemvoliniku andmeil on 80 % maailma pagulastest naised ja lapsed; kordab, et sootundlike strateegiate kindlaksmääramine on oluline, et reageerida kliimamuutusest põhjustatud keskkonna- ja humanitaarkriisidele; on seetõttu seisukohal, et tarvis on kiireloomulisi uuringuid, et välja selgitada, kuidas juhtida keskkonnarännet sootundlikul moel, selle hulka kuulub soorollide ja kohustuste tunnustamine ja arvessevõtmine loodusvarade valdkonnas ning see võib hõlmata ka abinõusid, mis tagaksid piiratud ressursside kättesaadavuse abivajavatele kogukondadele ja pagulaste veega varustatuse;
95.

kutsub komisjoni ja liikmesriike üles tagama, et võetaks meetmeid, mis takistaksid nii uute võõrliikide sissetungi ELi kui ka olemasolevate sissetunginud võõrliikide levikut uutesse piirkondadesse; nõuab ÜPP maaelu arengu määruse raames eelkõige selgeid suuniseid, tagamaks, et metsastamine ei kahjustaks bioloogilist mitmekesisust ning et invasiivsete võõrliikide paigaldamiseks ei antaks rahalist toetust; rõhutab, et nii ELi tasandil kui ka ELi liikmesriikides on vajalikud ambitsioonikad strateegiad ja ajakohastatud registrid; on seisukohal, et nendes strateegiates ei tuleks keskenduda mitte ainult prioriteetseks peetavatele liikidele, nagu on soovitatud bioloogilise mitmekesisuse strateegia 5. eesmärgis; soovitab komisjonil toetada ettevõtmisi, mis on lähedased invasiivsete võõrliikide Euroopa nimistu koostamise projekti DASIE (Delivering Alien Invasive Species Inventories for Europe) raames toetatavatele meetmetele;